Arlingtonas (Teksasas)
Arlingtonas (angl. Arlington) – miestas Jungtinėse Amerikos Valstijose, Teksaso šiaurrytinėje dalyje, Dalaso–Fortvorto aglomeracijoje. Pagal 2020 m. JAV gyventojų surašymą, Arlingtonas yra 50-as pagal gyventojų skaičių JAV miestas (394 266 gyv.). Yra universitetas, baptistų koledžas, „Six Flags“ atrakcionų parkas. Miestas verčiasi automobilių ir aviacijos pramone.